**Všetkým záujemcom**

Váš list číslo/ zo dňa Naše číslo Vybavuje/linka Banská Bystrica

Ing. Miroslava Majchútová 08.11.2022

+421 4333 148

**VEC: Vysvetlenie súťažných podkladov**

|  |  |
| --- | --- |
| Verejný obstarávateľ: | Stredoslovenský ústav srdcových a cievnych chorôb, a.s., Cesta k nemocnici 1, 974 01 Banská Bystrica |
| Predmet zákazky: | **Špeciálny zdravotnícky materiál pre invazívnu diagnostiku a intervenčnú rádiológiu** |
| Typ zákazky: | Nadlimitná zákazka na dodanie tovaru |
| Postup: | Verejná súťaž s uplatnením § 66 ZVO, s použitím elektronickej aukcie |
| Vyhlásenie postupu verejného obstarávania: | Ú. v. EÚ: 2022/S 211-606491 zo dňa 02.11.2022  Vestník VO č. 236/2022, 46299 – MST zo dňa 03.11.2022 |

Na základe žiadosti o vysvetlenie súťažných podkladov, ktorú sme obdržali elektronicky dňa 04.11.2022 prostredníctvom systému JOSEPHINE k zákazke „**Špeciálny zdravotnícky materiál pre invazívnu diagnostiku a intervenčnú rádiológiu**“, zverejnenej vo vestníku EÚ 2022/S 211-606491 dňa 02.11.2022 a vo vestníku č. 236/2022 zo dňa 03.11.2022 pod číslom 46299-MST, zasielame Vám nasledovné vysvetlenie.

**Vo svojej žiadosti uvádzate:**

„V súťažných podkladoch časť 15 III. bod 9:

Verejný obstarávateľ požaduje splnomocnenie na zastupovanie notársky overené, bude verejný obstarávateľ akceptovať elektronicky podpísané splnomocnenie, ktoré má podľa zákona povahu originálu?“

**Odpoveď verejného obstarávateľa na otázku:**

V súťažný podkladoch na zákazku „**Špeciálny zdravotnícky materiál pre invazívnu diagnostiku a intervenčnú rádiológiu**“ je v časti A3. Príprava ponuky bod 15. v bode 9 uvedené:

„V prípade, ak dokumenty v ponuke sú podpísané osobou, ktorá nie je štatutárnym orgánom uchádzača alebo člena skupiny, verejný obstarávateľ požaduje predložiť aj splnomocnenie s notársky osvedčenými podpismi pre zástupcu uchádzača, že je oprávnený konať v mene uchádzača v záväzkových vzťahoch.“

V zmysle zákona č. 40/1964 Zb. Občiansky zákonník v znení neskorších predpisov podľa § 40 ods. 5 „Na právne úkony uskutočnené elektronickými prostriedkami, podpísané zaručeným elektronickým podpisom alebo zaručenou elektronickou pečaťou a opatrené časovou pečiatkou sa osvedčenie pravosti podpisu nevyžaduje.“

V zmysle Občianskeho zákonníka verejný obstarávateľ pripúšťa predloženie splnomocnenia s kvalifikovaným elektronickým podpisom s časovou pečiatkou.

*Verejný obstarávateľ prehodnotil žiadosť o vysvetlenie a súťažné podklady dopĺňa v bode 15 – bod 9 časti A3. Príprava ponuky, nové ustanovenie znie:*

1. *„* V prípade, ak dokumenty v ponuke sú podpísané osobou, ktorá nie je štatutárnym orgánom uchádzača alebo člena skupiny, verejný obstarávateľ požaduje predložiť aj splnomocnenie s notársky osvedčenými podpismi pre zástupcu uchádzača, že je oprávnený konať v mene uchádzača v záväzkových vzťahoch.

*Verejný obstarávateľ pripúšťa aj predloženie splnomocnenia s kvalifikovaným elektronickým podpisom s časovou pečiatkou, ktorý v zmysle § 40 Občianskeho zákonníka nahrádza úradne overený podpis v písomnom styku.“*

Oznamujeme Vám, že verejný obstarávateľ vykoná opravu príslušnej časti Súťažných podkladov, ktoré budú zverejnené v Profile verejného obstarávateľa na stránke ÚVO, ako aj v systéme JOSEPHINE umiestnenom na webovej adrese:

https://josephine.proebiz.com/sk/tender/31976/summary.

S pozdravom

............................................

Ing. Miroslava Majchútová

odborný referent verejného obstarávania